text:
5° за светлоотражател, който е на по-малко от 750 mm над земната повърхност.
 6.16.6. Реглаж
 В посока напред.
 6.16.7. Други изисквания
 Осветителната повърхност на светлоотражателя може да има общи части с видимата повърхност на всяка друга предна светлина.
 6.17. Страничен светлоотражател, нетриъгълен
 6.17.1. Наличие
 Задължително
 :
 за всички моторни превозни средства с дължина над 6 m.
 за всички ремаркета.
 Незадължително
 :
 за моторни превозни средства, чиято дължина не надвишава 6 m.
 6.17.2. Брой
 Такъв, че да са спазени правилата за надлъжно разполагане. Характеристиките на тези устройства трябва да са съобразени с изискванията за светлоотражатели клас IA или IB от правило No 3. Допълнителни светлоотражателни устройства и материали (включително два светлоотражателя, несъответстващи на точка 6.17.4 по-долу) са разрешени при условие, че не намаляват ефективността на задължителните устройства за осветяване и светлинна сигнализация.
 6.17.3. Монтажна схема
 Няма специални изисквания.
 6.17.4. Местоположение
 6.17.4.1. По ширина: няма специални изисквания.
 6.17.4.2. Във височина: над земната повърхност, на не по-малко от 250 mm и на не повече от 900 mm (на не повече от 1 500 mm, ако формата на каросерията не позволява да се спазят 900 mm).
 6.17.4.3. По дължина: в средната една трета част от превозното средство трябва да се монтира най-малко един страничен светлоотражател, като най-предният страничен светлоотражател не трябва да е на повече от 3 m от предната част на превозното средство; при ремаркета, за измерването на това разстояние се взема предвид и дължината на теглича.
 Разстоянието между два съседни странични светлоотражателя не трябва да надхвърля 3 m. Това обаче не важи за превозни средства категория M1 и N1.
 Ако конструкцията на превозното средство не позволява да се спази такова изискване, това разстояние може да се увеличи до 4 m. Разстоянието между най-задния страничен светлоотражател и задната част на превозното средство не трябва да надвишава 1 m. Въпреки това за моторни превозни средства, чиято дължина не надвишава 6 m, е достатъчно да се монтира един страничен светлоотражател в първата една трета част на превозното средство и/или един в последната една трета част на превозното средство.
 6.17.5. Геометрична видимост
 Хоризонтален ъгъл: 45° в посока напред и назад.
 Вертикален ъгъл: 10° над и под хоризонталата. Вертикалният ъгъл под хоризонталата може да се намали до 5° за светлоотражател, който е разположен на по-малко от 750 mm над земната повърхност.
 6.17.6. Реглаж
 В посока настрани.
 6.17.7. Други изисквания
 Осветителната повърхност на страничен светлоотражател може да има общи части с осветителната повърхност на всяка друга странична светлина.
 6.18. Странични габаритни светлини
 6.18.1. Наличие
 Задължително: за всички моторни превозни средства с дължина над 6 m, с изключение на шаси-кабини; дължината на ремаркетата се пресмята заедно с теглича. Странична габаритна светлина от тип SM1 се използва на всички категории превозни средства; Странична габаритна светлина от тип SM2 обаче може да се използва на превозни средства категория M1.
 Допълнително, на превозни средства от категории M1 и N1 с дължина под 6 m, странични габаритни светлини се използват ако те допълват изискванията за намалена геометрична видимост на предните габаритни светлини, съобразени с точка 6.9.5.2, и задните габаритни светлини, съобразени с точка


text:
6.10.5.2.
 Незадължително:
 За всички останали превозни средства.
 Могат да бъдат използвани странични габаритни светлини от типове SM1 и SM2.
 6.18.2. Минимален брой за всяка страна
 Такъв, че да са спазени правилата за надлъжно разполагане.
 6.18.3. Монтажна схема
 Няма специални изисквания.
 6.18.4. Местоположение
 6.18.4.1. По ширина: няма особени изисквания.
 6.18.4.2. Във височина: над земната повърхност, на не по-малко от 250 mm и на не повече от 1 500 mm (на не повече от 2 100 mm, ако формата на каросерията не позволява да се спазят 1 500 mm).
 6.18.4.3. По дължина: в средната една трета част на превозното средство трябва да се монтира най-малко една странична габаритна светлина, като най-предната странична габаритна светлина не трябва да е на повече от 3 m от предната част на превозното средство; при ремаркета, за измерването на това разстояние се взема предвид и дължината на теглича. Разстоянието между две съседни странични габаритни светлини не трябва да надвишава 3 m. Ако конструкцията на превозното средство не позволява да се спази това изискване, това разстояние може да се увеличи до 4 m.
 Разстоянието между най-задните странични габаритни светлини и задната част на превозното средство не трябва да надвишава 1 m.
 За моторни превозни средства, обаче, чиято дължина не надвишава 6 m, и за шаси-кабини е достатъчно в първата една трета и/или в последната една трета от дължината на превозното средство да се монтира една странична габаритна светлина.
 6.18.5. Геометрична видимост
 Хоризонтален ъгъл: 45° напред и назад; на превозните средства обаче, на които монтирането на странична габаритна светлина не е задължително, тази стойност може да се намали до 30°.
 Ако превозното средство е снабдено със странични габаритни светлини, използвани да компенсират намалената геометрична видимост на предните и задни пътепоказателни светлини, съответстващи на точка 6.5.5.2 и/или габаритните светлини, съответстващи на точки 6.9.5.2 и 6.10.5.2, ъглите са 45° към предния и задния край на превозното средство и 30° в посока центъра на превозното средство (виж фигурата в точка 6.5.5.2 по-горе).
 Вертикален ъгъл: 10° над и под хоризонталата. В случая на странична габаритна светлина, разположена на по-малко от 750 mm над земната повърхност, вертикалният ъгъл под хоризонталата може да се намали до 5°.
 6.18.6. Реглаж
 В посока настрани.
 6.18.7. Електрическа схема на свързване
 На превозни средства от категории M1 и N1 с дължина под 6 m, страничните габаритни светлини могат да бъдат свързани така, че да мигат, при условие че това мигане е в синхрон и със същата честота с пътепоказателните светлини от същата страна на превозното средство.
 За всички останали категории превозни средства: няма особени изисквания.
 6.18.8. Контролно устройство
 Наличие на контролно устройство е незадължително. Ако има такова, функцията му трябва да се изпълнява от контролното устройство, което се изисква за предните и задните габаритни светлини.
 6.18.9. Други изисквания
 Когато най-задната странична габаритна светлина е комбинирана със задната габаритна светлина, взаимно вградена със задния фар за мъгла или стоп-светлина, фотометричните характеристики на страничната габаритна светлина, може да се изменят по време на работа на задните фар за мъгла или стоп-светлина.
 Ако мигат със задните пътепоказателни светлини, задните странични габаритни светлини

type: contracts

jurisdiction: EU


text:
трябва да са кехлибареножълти.
 6.19. Дневни светлини (11)
 6.19.1. Наличие
 Незадължително, за моторни превозни средства. Забранено на ремаркета.
 6.19.2. Брой
 Двe.
 6.19.3. Монтажна схема
 Няма специални изисквания.
 6.19.4. Местоположение
 6.19.4.1. По ширина: точката от видимата повърхност по направлението на базовата ос, която е най-отдалечена от средната надлъжна равнина на превозното средство, не трябва да се намира на повече от 400 mm от най-крайния външен ръб на превозното средство.
 Разстоянието между вътрешните краища на двете видими повърхности по направлението на базовите оси не трябва да бъде под 600 mm.
 Това разстояние може да се намали до 400 mm, когато общата ширина на превозното средство е под 1 300 mm.
 6.19.4.2. Във височина: на не по-малко от 250 mm и на не повече от 1 500 mm от земната повърхност.
 6.19.4.3. По дължина: на предната част на превозното средство. Това изискване се счита за изпълнено, ако излъчваната светлина не причинява неудобство на водача, пряко или непряко, чрез огледалата за обратно виждане и/или чрез други отразяващи повърхности на превозното средство.
 6.19.5. Геометрична видимост
 В хоризонталната равнина: 20° навън и 20° навътре.
 Във вертикалната равнина: 10° нагоре и 10° надолу.
 6.19.6. Реглаж
 В посока напред.
 6.19.7. Електрическа схема на свързване
 Ако са монтирани, дневните светлини трябва да се включват автоматично, когато устройството, което пуска и спира двигателя, е в положение, при което двигателят може да работи. Автоматичното включване на дневните светлини трябва да може да се блокира и деблокира без използване на инструменти. Дневните светлини трябва да се включват автоматично, когато фаровете са включени, освен когато последните се използват за подаване на периодични светлинни предупреждения през кратки интервали.
 6.19.8. Контролно устройство
 Наличието на контролно устройство, работещо на принципа на затворения ел. контур, не е задължително.
 6.19.9. Други предписания
 Няма.
 6.20. Светлина за завой
 6.20.1. Наличие
 Незадължително, за моторни превозни средства.
 6.20.2. Брой
 Двe.
 6.20.3. Монтажна схема
 Няма специални изисквания.
 6.20.4. Местоположение
 6.20.4.1. По ширина: точката от видимата повърхност по направлението на базовата ос, която е най-отдалечена от средната надлъжна равнина на превозното средство, не трябва да се намира на повече от 400 mm от най-крайния външен ръб на превозното средство.
 6.20.4.2. По дължина: на не повече от 1 000 mm от предницата.
 6.20.4.3. Във височина:
 минимум
 :
 на не по-малко от 250 mm от земната повърхност;
 максимум
 :
 на не по-малко от 900 mm от земната повърхност.
 Никоя точка обаче от видимата повърхност по направлението на базовата ос не трябва да е по-високо от най-високата точка на видимата повърхност по направлението на базовата ос на фара за къси светлини.
 6.20.5. Геометрична видимост
 Определя се от ъглите α и ß, както е посочено в точка 2.13:
 α
 =
 10° нагоре и надолу,
 ß
 =
 30° до 60° навън.
 6.20.6. Реглаж
 Такъв, че лампите да отговарят на изискванията за геометрична видимост.
 6.20.7. Електрическа схема на свързване
 Светлините за завой трябва да са свързани така, че да не могат да бъдат включвани, освен ако фаровете на дългите светлини или фаровете на късите светлини не са включени.
 Светлината за завой от дадена страна на превозното средство трябва да


text:
може да бъде включвана автоматично само когато пътепоказателите от същата страна на превозното средство са включени и/или когато ъгълът на волана бъде променен от положение направо в посока към същата страна на превозното средство.
 Светлината за завой трябва да се изключва автоматично когато пътепоказателят се изключва и/или ъгълът на волана се връща в положение направо.
 6.20.8. Контролно устройство
 Няма.
 6.20.9. Други изисквания
 Светлините за завой не трябва да се включват при скорости на превозното средство над 40 km/h.
 6.21. Маркировка за видимост
 6.21.1. Наличие
 6.21.1.1. Забранено: на превозни средства от категории M1 и O1.
 6.21.1.2. Задължително:
 6.21.1.2.1.
 В задната част:
 пълна контурна маркировка на превозни средства с ширина над 2 100 mm от следните категории:
 а)
 N2 с максимална маса над 7,5 тона и N3 (с изключение на шаси-кабини, некомплектовани превозни средства и трактори за полуремаркета)
 б)
 O3 и O4
 6.21.1.2.2.
 Отстрани:
 6.21.1.2.2.1.
 Частична контурна маркировка на превозни средства с дължина над 6 000 mm (включително теглича за ремаркета) от следните категории:
 а)
 N2 с максимална маса над 7,5 тона и N3 (с изключение на шаси-кабини, некомплектовани превозни средства и трактори за полуремаркета)
 б)
 O3 и O4
 6.21.1.2.3.
 Където обаче формата, устройството, конструкцията или експлоатационните изисквания правят невъзможно инсталирането на задължителната контурна маркировка, може да се постави линейна маркировка.
 6.21.1.3. Незадължително:
 6.21.1.3.1.
 На всички останали категории превозни средства, които не са специфицирани по друг начин в точки 6.21.1.1 и 6.21.1.2 по-горе, включително кабините на трактори за полуремаркета и кабината на шаси-кабини.
 6.21.1.3.2.
 Вместо задължителната линейна маркировка може да се постави частична или пълна контурна маркировка, а вместо задължителната частична контурна маркировка може да се постави пълна контурна маркировка.
 6.21.2. Брой
 Според наличието.
 6.21.3. Монтажна схема
 Маркировката за видимост трябва да бъде толкова близо до хоризонтала и вертикала колкото е практически възможно, и да бъде съвместима с формата, устройството, конструкцията и експлоатационните изисквания на превозното средство.
 6.21.4. Местоположение
 6.21.4.1. По широчина
 6.21.4.1.1. Маркировката за видимост трябва да бъде толкова близо до ръба на превозното средство, колкото е практически възможно.
 6.21.4.1.2. Общата хоризонтална дължина на елементите на маркировката за видимост, монтирани на превозното средство трябва да са равни на поне 80 % от общата ширина на превозното средство, като се изключва всякакво застъпване между отделни елементи.
 6.21.4.1.3. Ако обаче производителят може да докаже задоволително за отговорния за типово одобрение орган, че е невъзможно да се постигне стойността, дадена в точка 6.21.4.1.2 по-горе, общата дължина може да бъде намалена на 60 % и това трябва да се отбележи в уведомителния документ и в изпитвателния протокол (12).
 6.21.4.2. Дължина
 6.21.4.2.1. Маркировката за видимост трябва да бъде толкова близо до краищата на превозното средство, колкото е практически възможно и да достига в границите на 600 mm до всеки край на превозното средство (или на кабината, в случай на трактори за полуремаркета).
 6.21.4.2.1.1.
 За моторни превозни средства, всеки край на превозното средство или в случая на трактори за полуремаркета — всеки край на кабината;
 6.21.4.2.1.2.
 За ремаркета, всеки край на превозното средство (без да се взема предвид тегличът).
 6.21.4.2.2. Общата хоризонтална дължина на елементите на маркировката


text:
за видимост, монтирани на превозното средство, като се изключва всякакво застъпване между отделни елементи, трябва да е равна на поне 80 % от:
 6.21.4.2.2.1.
 За моторни превозни средства, на дължината на превозното средство без кабината, или в случая на трактори за полуремаркета — на дължината на кабината, ако има такава;
 6.21.4.2.2.2.
 За ремаркета, на дължината на превозното средство (без да се взема предвид тегличът).
 6.21.4.2.3. Ако обаче производителят може да докаже задоволително за отговорния за типово одобрение орган, че е невъзможно да се постигне стойността, дадена в точка 6.21.4.2.2 по-горе, общата дължина може да бъде намалена на 60 % и това трябва да се отбележи в уведомителния документ и в изпитвателния протокол (12).
 6.21.4.3. Височина
 6.21.4.3.1. Долен(и) елемент(и) на линейна маркировка и контурна маркировка:
 Колкото е практически възможно по-ниско в обхват:
 Минимум
 :
 не по-малко от 250 mm над земната повърхност.
 Максимум
 :
 не по-малко от 1 500 mm над земната повърхност.
 Максимална височина на поставяне от 2 100 mm обаче се приема когато техническите условия пречат на съобразяването с максималната стойност от 1 500 mm или, ако е необходимо, с цел да се изпълнят изискванията на точки 6.21.4.1.2, 6.21.4.1.3, 6.21.4.2.2 и 6.21.4.2.3, или с цел съобразяване с хоризонталното положение на линейната маркировка или долния(ите) елемент(и) на контурната маркировка.
 6.21.4.3.2. Горен(и) елемент(и) на контурната маркировка:
 Колкото е практически възможно по-високо, но в границите на 400 mm до горния край на превозното средство.
 6.21.5. Видимост
 Маркировката за видимост се счита за видима ако поне 80 % от осветителната повърхност на маркировката е видима, когато наблюдателят се намира в някоя точка в границите на равнините на наблюдение, дефинирани по-долу:
 6.21.5.1. За задна маркировка за видимост (виж приложение 11, фигура 1) равнината на наблюдение е перпендикулярна на надлъжната ос на превозното средство, намира се на 25 m от края на превозното средство и е ограничена от:
 6.21.5.1.1.
 Във височина — от две хоризонтални равнини, които се намират съответно на 1 m и 3 m над земната повърхност,
 6.21.5.1.2.
 По широчина — от две вертикални равнини, които формират ъгъл от 15° навън от средната надлъжна равнина на превозното средство и минават през пресечните прави на вертикалните равнини, успоредни на средната надлъжна равнина на превозното средство и определящи общата ширина на превозното средство и равнината, перпендикулярна на надлъжната ос на превозното средство, която определя края на превозното средство.
 6.21.5.2. За странична маркировка за видимост (виж приложение 11, фигура 2) равнината на наблюдение е перпендикулярна на средната надлъжна равнина на превозното средство, намира се на 25 m от най-крайния външен ръб на превозното средство и е ограничена от:
 6.21.5.2.1.
 Във височина — от две хоризонтални равнини, които се намират съответно на 1 m и 3 m над земната повърхност,
 6.21.5.2.2.
 по ширина - от две вертикални равнини, които формират ъгъл от 15° навън от средната надлъжна равнина на превозното средство и минават през пресечните прави на вертикалните равнини, перпендикулярни на надлъжната ос на превозното средство и определящи общата дължина на превозното средство и равнината, перпендикулярна на надлъжната ос на превозното средство, която определя края му.
 6.21.6.


text:
Разположение
 6.21.6.1. Отстрани:
 Толкова близо до средната надлъжна равнина на превозното средство, колкото е практически възможно, като е съвместимо с формата, устройството, конструкцията и експлоатационните изисквания на превозното средство.
 6.21.6.2. В задната част:
 Толкова по-успоредно на напречната равнина на превозното средство, колкото е практически възможно, като е съвместимо с формата, устройството, конструкцията и експлоатационните изисквания на превозното средство.
 6.21.7. Други изисквания
 6.21.7.1. Маркировката за видимост се счита за непрекъсната ако разстоянието между съседни елементи са възможно най-малки и не надвишават 50 % от дължината на по-късия от двата съседни елемента.
 6.21.7.2. При частична контурна маркировка, всеки горен ъгъл се описва от две взаимноперпендикулярни линии, всяка от които с дължина поне 250 mm.
 6.21.7.3. Разстоянието между маркировката за видимост отзад на превозното средство и всяка от задължителните стоп-светлини, трябва да е над 200 mm.
 6.21.7.4. Когато са монтирани маркировъчни табели в съответствие със серия изменения 01 към правило No 70, за целите на пресмятането на дължината на маркировката за видимост и близостта ѝ до страничната част на превозното средство, по преценка на производителя тези табели могат да бъдат считани за част от маркировката за видимост отзад.
 6.21.7.5. Местата върху превозното средство, преназначени за маркировка за видимост, трябва да позволяват поставяне на маркировки широки поне 60 mm.
 7. ПРОМЕНИ И РАЗШИРЕНИЯ НА ТИПОВО ОДОБРЕНИЕ ЗА ТИПА ПРЕВОЗНО СРЕДСТВО ИЛИ ЗА МОНТИРАНЕТО НА НЕГОВИТЕ УСТРОЙСТВА ЗА ОСВЕТЯВАНЕ И СВЕТЛИННА СИГНАЛИЗАЦИЯ
 7.1. Всяко изменение на типа на превозното средство или на инсталацията на неговите устройства за осветяване и светлинна сигнализация или на списъка, споменат в точка 3.2.2 по-горе, се съобщава на административната служба, която е одобрила този тип превозно средство. След това службата може или:
 7.1.1.
 Да прецени, че е малко вероятно извършените промени да окажат забележимо неблагоприятно въздействие и че във всички случаи превозното средство продължава да отговаря на изискванията; или
 7.1.2.
 Да изиска протокол за допълнително изпитване от техническата служба, отговаряща за провеждането на изпитанията.
 7.2. Страните по споразумението, прилагащи това правило, биват уведомявани за потвърждение за разширяване или за отказ за издаване на одобрение, уточняващо промяната, чрез процедурата, указана в точка 4.3 по-горе.
 7.3. Компетентният орган издаващ разширението на типово одобрение присвоява сериен номер на това разширение и уведомява за това останалите страни по споразумението от 1958 г., прилагащи настоящото правило, чрез уведомителен формуляр, съответстващ на модела от приложение 1 към настоящото правило.
 8. СЪОТВЕТСТВИЕ НА ПРОИЗВОДСТВОТО
 Процедурите за съответствие на производството трябва да съответстват на тези, указани в споразумението, допълнение 2 (E/ECE/324-E/ECE/TRANS/505/Rev.2) с отчитане на следните изисквания.
 8.1. Всяко превозно средство, одобрено по настоящото правило, трябва да бъде произведено така, че да съответства на одобрения тип, като отговаря на изискванията, указани в точки 5 и 6 по-горе.
 8.2. Титулярят на одобрението следва в частност:
 8.2.1.
 Да осигури наличие на процедури за ефективен качествен контрол на превозното средство по отношение на съответствието с изискванията, посочени в точки 5 и 6 по-горе;
 8.2.2.
 Да гарантира, че за всеки тип превозно средство са проведени минимум изпитанията, предписани в приложение 9 към настоящото правило, или физически проверки, от които могат да се извлекат еквивалентни


text:
данни;
 8.3. Компетентният орган може да проведе всяко от изпитанията, предписани в настоящото правило. Тези изпитания трябва да се извършват върху произволно избрани образци, като не се причиняват смущения в поетите от производителя ангажименти за доставки.
 8.4. Компетентният орган следва да се стреми към постигате на честота на проверките веднъж годишно. Все пак честотата на проверките зависи от компетентния орган и неговото доверие в мероприятията за осигуряване на ефективен контрол за съответствие на производството. В случай че се регистрират отрицателни резултати, компетентният орган трябва да осигури вземането на всички необходими мерки за възстановяване съответствието на производството по най-бързия възможен начин.
 9. САНКЦИИ ЗА НЕСЪОТВЕТСТВИЕ НА ПРОИЗВОДСТВОТО
 9.1. Типовото одобрение, издадено за превозно средство по настоящото правило, може да бъде отменено, ако има несъобразяване с изискванията или ако превозно средство с нанесен знак за типово одобрение не съответства на одобрения тип.
 9.2. Ако страна по споразумението, която прилага това правило, отмени типово одобрение издадено от нея, тя трябва незабавно да уведоми останалите страни по споразумението, прилагащи настоящото правило, чрез уведомителен формуляр, съответстващ на модела от приложение 1 към настоящото правило.
 10. ОКОНЧАТЕЛНО ПРЕКРАТЯВАНЕ НА ПРОИЗВОДСТВО
 Ако титулярят на типовото одобрение прекрати напълно производството на тип превозно средство, одобрен в съответствие с настоящото правило, той трябва да уведоми за това органа, издал типовото одобрение. При получаване на съответното съобщение, този орган трябва да уведоми за това останалите страни по споразумението от 1958 г., прилагащи настоящото правило, чрез уведомителен формуляр, съответстващ на образеца от приложение 1 към настоящото правило.
 11. ИМЕНА И АДРЕСИ НА АДМИНИСТРАТИВНИТЕ И ТЕХНИЧЕСКИТЕ СЛУЖБИ, ОТГОВАРЯЩИ ЗА ПРОВЕЖДАНЕ НА ИЗПИТВАНИЯ ЗА ТИПОВО ОДОБРЕНИЕ
 Страните по споразумението от 1958 г., прилагащи настоящото правило, съобщават на секретариата на ООН имената и адресите на техническите служби, отговарящи за провеждане на изпитания за типови одобрения, както и тези на административните служби, които издават типови одобрения и на които се изпращат формуляри, издадени в други страни, удостоверяващи одобряване, разширяване, отказ или прекратяване на типово одобрение.
 12. ПРЕХОДНИ РАЗПОРЕДБИ
 12.1. Считано от официалната дата на влизане в сила на серия от изменения 03, никоя страна по споразумението, която прилага настоящото правило, не трябва да отказва да издава типово одобрение по настоящото правило, изменено със серия от изменения 03.
 12.2. Считано от 12 месеца след датата на влизане в сила на серия от изменения 03, страните по споразумението, които прилагат настоящото правило, трябва да издават типово одобрение само ако подлежащият на одобряване тип превозно средство отговаря на изискванията от настоящото правило, изменено със серия от изменения 03.
 12.3. Страните по споразумението, прилагащи настоящото правило, не трябва да отказват да издават разширения на типови одобрения в съответствие с предшестващи серии от изменения от настоящото правило.
 12.4. Страните по споразумението, прилагащи настоящото правило, трябва да продължат да издават типови одобрения за тези типове превозни средства, които са съобразени с изискванията от настоящото правило, така както е било изменено с предшестващи серии от изменения, през 12-месечния период следващ датата на влизане в сила на серия от изменения 03.
 12.5. Страните по споразумението, прилагащи настоящото правило, не трябва да отказват да


text:
издават национални или регионални типови одобрения за типове превозни средства, одобрени съгласно серия от изменения 3 от настоящото правило.
 12.6. В срок 36 месеца след датата на влизане в сила на серия от изменения 03 от настоящото правило страните по споразумението, прилагащи настоящото правило, не трябва да отказват да издават национални или регионални типови одобрения за типове превозни средства, одобрени съгласно предшестващи серии от изменения от настоящото правило.
 12.7. С начало 36 месеца след датата на влизане в сила на серия от изменения 03 от настоящото правило, страните по споразумението, прилагащи настоящото правило, могат да отказват първа национална или регионална регистрация (първо пускане в експлоатация) за превозно средство, което не отговаря на изискванията на серия от изменения 03 от настоящото правило.
 12.8. В срок 60 месеца след датата на влизане в сила на серия от изменения 03 от настоящото правило, типовите одобрения по настоящото правило спират да бъдат валидни, освен в случая на типове превозни средства, които са съобразени с изискванията от настоящото правило, изменено със серия от изменения 03.
 12.9. Въпреки гореспоменатите преходни разпоредби, страните по споразумението, в които настоящото правило започва да действа след датата на влизане в сила на най-новата серия от изменения, не са длъжни да приемат типови одобрения, издадени в съответствие с предшестваща серия от изменения на настоящото правило.
 12.10. Въпреки точки 12.7 и 12.8, одобрения на типове превозни средства съгласно предшестващи серии от изменения на правилото, които не са засегнати от серия от изменения 03, остават в сила, като страните по споразумението, прилагащи правилото, трябва да продължават да ги приемат.
 12.11. Докато Генералният секретар на ООН не бъде уведомен за друго, Япония обявява, че във връзка с монтирането на устройства за осветяване и светлинна сигнализация, по отношение на превозни средства категории M1 и N1 тя ще бъде обвързана със спазване само на споразумението, към което е приложено настоящото правило.
 12.12. Считано от официалната дата на влизане в сила на притурка 7 към серия от изменения 02, никоя страна по споразумението, която прилага настоящото правило, не трябва да отказва да издава типово одобрение по настоящото правило, изменено с притурка 7 към серия от изменения 02.
 12.13. Считано от 30 месеца след датата на влизане в сила на притурка 7 към серия от изменения 02, страните по споразумението, които прилагат настоящото правило, трябва да издават типови одобрения на ИКЕ само ако подлежащият на одобряване тип превозно средство отговаря на изискванията от настоящото правило, изменено с притурка 7 към серия от изменения 02.
 12.14. Страните по споразумението, прилагащи настоящото правило, не трябва да отказват да издават разширения на типови одобрения в съответствие с предшестващи серии от изменения от настоящото правило, включително с притурка 7 към серия от изменения 02.
 12.15. Типови одобрения на ИКЕ, издадени по настоящото правило преди датата, спомената в точка 12.14 по-горе, както и разширения на такива типови одобрения, са с безсрочна валидност.
 (1) За по-подробна информация виж приложение 10.
 (2) В случай на светлини за задната регистрационна табела и пътепоказатели (категории 5 и 6) замени със „светлоизлъчваща повърхност“ при липса на осветителна повърхност.


text:
(3) В случай на светлини за задната регистрационна табела и пътепоказатели (категории 5 и 6) замени със „светлоизлъчваща повърхност“ при липса на осветителна повърхност.
 (4) Националните изисквания може да разрешават използването на други устройства за изпълняване на тази функция.
 (5) 1 — Германия, 2 — Франция, 3 — Италия, 4 — Нидерландия, 5 — Швеция, 6 — Белгия, 7 — Унгария, 8 — Чешка република, 9 — Испания, 10 — Сърбия и Черна гора, 11 — Обединено кралство, 12 — Австрия, 13 — Люксембург, 14 — Швейцария, 15 (не е присвоен), 16 — Норвегия, 17 — Финландия, 18 — Дания, 19 — Румъния, 20 — Полша, 21 — Португалия, 22 — Русия, 23 — Гърция, 24 — Ирландия, 25 — Хърватия, 26 — Словения, 27 — Словакия, 28 — Беларус, 29 — Естония, 30 (не е присвоен), 31 — Босна и Херцеговина, 32 — Латвия, 33 — (не е присвоен), 34 — България, 35 (не е присвоен), 36 — Литва, 37 — Турция, 38 (не е присвоен), 39 — Азербайджан, 40 — Бивша югославска република Македония, 41 — (не е присвоен), 42 — Европейска общност (официалните одобрения се предоставят от държавите-членки, които използват техния съответен символ), 43 — Япония, 44 — (не е присвоен), 45 — Австралия, 46 — Украйна, 47 — Южна Африка, 48 — Нова Зеландия, 49 — Кипър, 50 — Малта и 51 — Република Корея, 52 — Малайзия и 53 — Тайланд. Следващите числа се присвояват на останалите страни в хронологичния ред, в който те ратифицират или се присъединяват към Споразумението за приемане на единни технически предписания за колесните превозни средства, за оборудването и частите, които могат да се монтират и/или използват в тях, както и за условията за взаимно признаване на предоставяните типови одобрения, издавани въз основа на тези предписания, като така присвояваните числа се съобщават от генералния секретар на ООН на участващите в споразумението страни.
 (6) Известен още като „бял“ или „безцветен“ светлоотражател.
 (7) Разпоредбите в настоящото правило не изключват това страните по споразумението, които го прилагат, да позволяват на тяхната територия да се използват бели маркировки за видимост отзад.
 (8) Както са дефинирани в консолидираната Резолюция за конструкцията на превозните средства (R.E.3), приложение 7 (документ TRANS/WP.29/78/Rev.1/Amend.2, последно изменен с поправка 4).
 (9) Страните по съответните регламенти все пак могат да забраняват използването на механични почистващи системи, когато са монтирани фарове с пластмасови лещи, означени с „PL“.
 (10) Стойността 5, дадена за мъртвата зона (ъгъл) на видимост назад от страничния пътепоказател, е горна граница d ≤ 2,50 m.
 (11) Монтирането на това устройство може да бъде забранено от националните правила.
 (12) Това условие не се прилага до 5 години след официалната дата на влизане в сила на серия от изменения 03 към настоящото правило.
 ПРИЛОЖЕНИЕ 1
 ПРИЛОЖЕНИЕ 2
 ОФОРМЛЕНИЕ НА ЗНАЦИТЕ ЗА ТИПОВО ОДОБРЕНИЕ
 Образец А
 (виж точка 4.4 от настоящото правило)
 Горепоказаният знак за типово одобрение, поставен на превозното средство, показва, че по отношение на монтирането на устройства за осветяване и светлинна сигнализация въпросният тип превозно средство е бил одобрен в Нидерландия (Е4)


text:
съгласно правило No 48, изменено със серия изменения 03. Номерът на одобрението показва, че то е било издадено в съответствие с изискванията на правило No 48, изменено със серия от изменения 03.
 Образец Б
 (виж точка 4.5 от настоящото правило)
 Горепоказаният знак за типово одобрение, поставен на превозното средство, показва, че въпросният тип превозно средство е бил одобрен в Нидерландия (Е4) съгласно правило No 48, изменено със серия изменения 03, и съгласно правило No 33 (1). Номерът на одобрението показва, че на датите, на които са били дадени съответните одобрения, правило No 48 е било изменено със серия от изменения 03, а правило No 33 все още е било в своята първоначална форма.
 (1) Второто число е дадено само като пример.
 ПРИЛОЖЕНИЕ 3
 БАЗОВИ ПОВЪРХНОСТИ, БАЗОВА ОС, БАЗОВ ЦЕНТЪР И ЪГЛИ НА ГЕОМЕТРИЧНА ВИДИМОСТ
 Забележка. Въпреки даденото на чертежа видимата повърхност следва да се счита за допираща се към светлоизлъчващата повърхност.
 СРАВНЕНИЕ МЕЖДУ ОСВЕТИТЕЛНА ПОВЪРХНОСТ И СВЕТЛОИЗЛЪЧВАЩА ПОВЪРХНОСТ
 (виж точки 2.9 и 2.8 от настоящото правило)
 Скица А
 Осветителна повърхност
 Светлинно-излъчваща повърхност
 Краищата са
 а и b
 с и d
 Скица Б
 Осветителна повърхност
 Светлинно-излъчваща повърхност
 Краищата са
 а и b
 с и d
 ПРИЛОЖЕНИЕ 4
 ВИДИМОСТ НА ЧЕРВЕНИТЕ СВЕТЛИНИ В ПОСОКА НАПРЕД И ВИДИМОСТ НА БЕЛИТЕ СВЕТЛИНИ В ПОСОКА НАЗАД
 (виж точки 5.10.1 и 5.10.2 от настоящото правило)
 ПРИЛОЖЕНИЕ 5
 Условия на натоварване, които трябва да се вземат предвид при определяне на промените в насочването по вертикала на късите светлини
 Условия на натоварване на осите, споменати в точки 6.2.6.1 и 6.2.6.3.1.
 1. За описаните по-долу изпитания се приема, че масата на пътниците е 75 кг на човек.
 2. Състояния на натоварване за различните видове превозни средства:
 2.1.
 Превозни средства категория М1
 (1):
 2.1.1.
 Ъгълът на светлинния сноп на фаровете за къси светлини се определя при следните състояния на натоварване:
 2.1.1.1.
 Едно лице на мястото на водача;
 2.1.1.2.
 Водач плюс един пътник на най-отдалечената от водача предна седалка;
 2.1.1.3.
 Водач плюс един пътник на най-отдалечената от водача предна седалка, а всички най-отдалечени задни седалки - заети;
 2.1.1.4.
 Всички седалки са заети;
 2.1.1.5.
 Всички седалки са заети плюс равномерно разпределен товар в багажното отделение, за да се постигне допустимото натоварване върху задната ос или върху предната ос, ако багажното отделение се намира отпред. Ако превозното средство има преден и заден багажник, допълнителното натоварване трябва да се разпредели по подходящ начин, за да се постигне допустимото натоварване върху осите. Независимо от това, ако максимално допустимата маса в натоварено състояние се достигне преди да е достигнато допустимото натоварване върху една от осите, натоварването в багажника(ците) се ограничава до стойността, при която се достига тази маса.
 2.1.1.6.
 Водач плюс равномерно разпределен товар в багажника, за да се постигне допустимото натоварване на съответната ос.
 Независимо от това, ако максимално допустимото тегло в натоварено състояние е постигнато преди допустимото натоварване върху оста, натоварването на багажника(ците) се ограничава до стойността, която позволява да се достигне това тегло.
 2.1.2.
 При определяне на състоянията на натоварване, посочени по-горе, трябва да се отчитат всички ограничения за натоварването, определени от производителя.


text:
2.2.
 Превозни средства от категории М2 и M3
 (1);
 Ъгълът на светлинния сноп на фаровете за къси светлини трябва да се определя при следните състояния на натоварване:
 2.2.1.
 Ненатоварено превозно средство и едно лице на мястото на водача;
 2.2.2.
 Превозните средства се натоварват по такъв начин, че всяка ос да носи технически допустимото за нея максимално натоварване или докато се достигне максимално допустимата маса на превозното средство, като предната и задната ос се натоварват пропорционално на технически допустимите за тях максимални натоварвания, в зависимост от това кое състояние се достигне първо.
 2.3.
 Превозни средства категория N с товарни повърхности:
 2.3.1.
 Ъгълът на светлинния сноп от фаровете за къси светлини трябва да се определя при следните състояния на натоварване:
 2.3.1.1.
 Ненатоварено превозно средство и едно лице на мястото на водача;
 2.3.1.2.
 Водач плюс товар, разпределен по такъв начин, че да се постигне технически максимално допустимото натоварване върху задната ос или оси, или максимално допустимата маса на превозното средство, в зависимост от това кое състояние се достигне първо, без да се превишава натоварване на предната ос, равно на сумата от натоварването на предната ос при ненатоварено превозно средство и 25 % от максимално допустимия полезен товар на предната ос. Когато товарната платформа е отпред, изискванията за предната и задната(ите) ос(и) се разменят.
 2.4.
 Превозни средства категория N без товарна повърхност:
 2.4.1.
 Теглещи превозни средства за полуремаркета:
 2.4.1.1.
 Ненатоварено превозно средство без натоварване върху прикачващото приспособление и едно лице на мястото на водача;
 2.4.1.2.
 Едно лице на мястото на водача; технически допустимо натоварване върху прикачващото приспособление, което се намира в положение на прикачване, съответстващо на най-голямо натоварване на задната ос.
 2.4.2.
 Теглещи превозни средства за ремаркета:
 2.4.2.1.
 Ненатоварено превозно средство и едно лице на мястото на водача;
 2.4.2.2.
 Едно лице на мястото на водача, като всички останали места в кабината на водача са заети.
 (1) Както са дефинирани в Консолидираната резолюция за конструкцията на превозните средства (R.E.3), приложение 7 (документ TRANS/WP.29/78/Rev.1/Amend.2, последно изменен с изменение 4).
 ПРИЛОЖЕНИЕ 6
 ИЗМЕРВАНЕ НА ИЗМЕНЕНИЕТО НА НАКЛОНА НА КЪСИТЕ СВЕТЛИНИ ВЪВ ФУНКЦИЯ ОТ НАТОВАРВАНЕТО
 1. ОБХВАТ
 Настоящото приложение описва метод за измерване на измененията на наклона на късите светлини на моторно превозно средство спрямо първоначалния наклон, породени от промени в положението на превозното средство поради натоварване.
 2. ОПРЕДЕЛЕНИЯ
 2.1. Начален наклон
 2.1.1. Специфициран начален наклон
 Стойността на началния наклон на късите светлини, посочен от производителя на моторното превозно средство, която служи за базова стойност за изчисляване на допустимите изменения.
 2.1.2. Измерен начален наклон
 Средната стойност на наклона на късите светлини или на наклона на превозното средство, измерена при превозно средство в положение No 1, определено в приложение 5 за категорията изпитвано превозно средство. Тя служи за базова стойност за оценка на измененията на наклона на светлинния сноп при промени в натоварването.
 2.2. Наклон на късите светлини
 Той може да се определи, както следва:
 или като ъгъла, изразен в милирадиани, между посоката на светлинния сноп към характерна точка от хоризонталната част на границата на светлинния сноп на предния фар и хоризонталната плоскост,
 или чрез допирателната на този ъгъл,


text:
като наклонът се изразява в проценти, тъй като ъглите са малки (за тези малки ъгли 1 % е еквивалентен на 10 mrad).
 Ако наклонът е изразен в проценти, той може да се изчисли по следната формула:
 където:
 h1 е
 височината (в милиметри) на гореспоменатата характерна точка над земната повърхност, измерена върху вертикален екран, перпендикулярен на средната надлъжна равнина на превозното средство, поставен на хоризонтално разстояние L,
 h2 —
 височината (в милиметри) над земната повърхност на базовия център (който е избран като начално положение на характерната точка, избрана върху h1);
 L —
 разстоянието, в милиметри, от екрана до базовия център.
 Отрицателни стойности означават наклон надолу (виж фигура 1).
 Положителни стойности означават наклон нагоре.
 Забележки:
 1.
 Този чертеж представя превозно средство категория М1, но показаният принцип важи също за превозни средства от други категории.
 2.
 Когато превозното средство не е оборудвано със система за регулиране на предните фарове, изменението на наклона на късите светлини е същото като изменението на наклона на самото превозно средство.
 3. УСЛОВИЯ НА ИЗМЕРВАНЕ
 3.1. Ако се прибегне до визуална проверка на диаграмата на късите светлини върху екрана или към фотометричен метод, измерването трябва да се проведе в тъмна среда (например тъмна стая), с достатъчно пространство да се разположат превозното средство и екранът, както е показано на фигура 1. Базовите центрове на предните фарове трябва да са на най-малко 10 метра от екрана.
 3.2. Теренът, на който се извършват измерванията, трябва да бъде възможно по-равен и хоризонтален с оглед да се осигури възпроизводимост на измерванията на наклона на късите светлини с точност ± 0,5 mrad (± 0,05 % наклон).
 3.3. Ако се използва екран, неговата маркировка, разположение и ориентиране спрямо земната повърхност и средната надлъжна равнина на превозното средство трябва да са такива, че да се гарантира възпроизводимост на измерванията на наклона на късите светлини с точност ± 0,5 mrad (± 0,05 % наклон).
 3.4. Температурата на околната среда по време на измерването трябва да е между 10 и 30 °C.
 4. ПОДГОТОВКА НА ПРЕВОЗНОТО СРЕДСТВО
 4.1. Измерванията следва да се провеждат върху превозни средства с изминат пробег от 1 000 до 10 000 km, за предпочитане е 5 000 km.
 4.2. Гумите на превозното средство трябва да са напомпани до максималното налягане, посочено от производителя на превозното средство. Превозното средство трябва да е напълно заредено (гориво, вода, масло) и оборудвано с всички принадлежности и инструменти, посочени от производителя. Пълен резервоар означава, че резервоарът е пълен най-малко до 90 % от вместимостта му.
 4.3. Превозното средство трябва да е с освободена ръчна спирачка, а скоростната кутия да е в неутрално положение.
 4.4. Превозното средство трябва да е престояло поне 8 часа на температурата, посочена в точка 3.4 по-горе.
 4.5. Ако се използва фотометричен или визуален метод, за предпочитане е на изпитваното превозно средство да се монтират предни фарове с добре изразена граница на снопа на късите светлини, за да се улесни измерването. С оглед получаване на по-точни показания се допускат и други методи (например отстраняване на лещите на предните фарове).
 5. МЕТОДИКА НА ИЗПИТВАНЕ
 5.1. Общи положения
 В


text:
зависимост от избрания метод, измененията на наклона на късите светлини или на наклона на превозното средство се измерват поотделно за всяка страна на превозното средство. Получените за левия и десния предни фарове резултати, при състоянията на натоварване, посочени в допълнение 5, трябва да са в границите, определени в точка 5.5. Натоварването се прилага постепенно, без превозното средство да се подлага на прекомерни резки натоварвания.
 5.2. Определяне на установения начален наклон
 Превозното средство трябва да е подготвено съгласно условията, посочени в точка 4 по-горе, и натоварено съгласно уточненията в приложение 5 (първо натоварено състояние за съответната категория превозно средство). Преди всяко измерване, превозното средство трябва да се разклати, както е посочено в точка 5.4 по-долу. Измерванията се извършват три пъти.
 5.2.1. Ако нито един от трите измерени резултата не се различава с повече от 2 mrad (0,2 % наклон) от средноаритметичната стойност на резултатите, тази средна стойност се взема за краен резултат.
 5.2.2. Ако резултатът от някое измерване се различава от средноаритметичната стойност на резултатите с повече от 2 mrad (0,2 % наклон), се извършва допълнителна серия от десет измервания, средноаритметичната стойност от които се взема за краен резултат.
 5.3. Методи на измерване
 За измерване на измененията на наклона може да се използва всеки от методите, при условие че показанията са с точност ± 0,2 mrad (± 0,02 % наклон).
 5.4. Манипулации по превозното средство във всяко натоварено състояние
 Окачването на превозното средство и всяка друга част, която може да повлияе върху наклона на късите светлини, се задействат съгласно описаните по-долу методи.
 Независимо от това техническите служби и производителите могат да предложат заедно други методи (експериментални или на базата на изчисления), особено когато изпитването поставя специфични проблеми, при условие, че валидността на тези изчисления не поставя никакви съмнения.
 5.4.1. Превозни средства категория М1 с конвенционално окачване
 При превозно средство поставено на мястото за измерване и, ако е необходимо, с колелата върху носещи платформи (които се използват, само ако липсата им води до ограничаване движението на окачването, при което може да се повлияе на резултатите от измерванията), превозното средство се разклаща продължително най-малко три пълни цикъла, като при всеки цикъл първо се натиска надолу задницата, а след това предницата на превозното средство.
 Разклащането се прекратява с приключването на един цикъл. Преди да се правят измервания, трябва да се изчака превозното средство да се върне в покой само. Вместо да се използват носещи платформи, същият ефект може да се постигне чрез придвижване на превозното средство напред и назад с най-малко един пълен оборот на колелото.
 5.4.2. Превозни средства от категории М2, M3 и N с конвенционално окачване
 5.4.2.1. Ако методът на манипулиране, предвиден за превозни средства категория М1 и описан в точка 5.4.1, е неприложим, може да се използват методите, описани в точка 5.4.2.2 или в точка 5.4.2.3.
 5.4.2.2. При превозно средство поставено на мястото за измерване с колела върху земята, превозното средство се разклаща чрез временна промяна на натоварването.
 5.4.2.3. При превозно средство на мястото за измерване с колела върху земята, окачването на превозното средство и всички други части, които могат да


text:
влияят на наклона на късите светлини, се активират като се използва вибрационно устройство. Това може да е вибрираща платформа, върху която опират колелата.
 5.4.3. Превозни средства с неконвенционално окачване, при които трябва да работи двигателят
 Преди извършване на каквото и да е измерване, се изчаква превозното средство да достигне до крайното си положение при работещ двигател.
 5.5. Измервания
 Промяната в наклона на късите светлини се измерва за всяко състояние на натоварване спрямо измерения начален наклон, определен в съответствие с точка 5.2 по-горе.
 Когато превозното средство е оборудвано със система за ръчно регулиране на предните фарове, последната трябва да е регулирана в посочените от производителя положения за различните състояния на натоварване (съгласно приложение 5).
 5.5.1. Започва се с единично измерване за всяко състояние на натоварване. Изискванията са удовлетворени, ако за всички натоварени състояния изменението на наклона е в изчислените граници (например, в рамките на разликата между установения начален наклон и горната и долната граници, изисквани за одобрението), със запас от 4 mrad (0,4 % наклон).
 5.5.2. Ако резултатът(ите) от някое(и) измерване(ия) не е(са) в зоната на запаса, посочен в точка 5.5.1, или надвишава(т) граничните стойности, се извършват три допълнителни измервания в натоварени състояния, отговарящи на този(тези) резултат(и), както е посочено в точка 5.5.3.
 5.5.3. За всяко от посочените по-горе състояния на натоварване:
 5.5.3.1.
 Ако нито един от трите измерени резултата не се различава с повече от 2 mrad (0,2 % наклон) от средноаритметичната стойност на резултатите, тази средна стойност се взема за краен резултат.
 5.5.3.2.
 Ако резултатът от някое измерване се различава от средноаритметичната стойност на резултатите с повече от 2 mrad (0,2 % наклон), се извършва допълнителна серия от десет измервания, средноаритметичната стойност от които се взема за краен резултат.
 5.5.3.3.
 Ако превозното средство е оборудвано със система за автоматично регулиране на предните фарове, която по-принцип е с хистерезисна регулираща характеристика, за меродавни стойности се смятат средната аритметична стойност на резултатите, получени за най-горната и за най-долната точка на хистерезисната крива.
 Всички тези измервания се извършват в съответствие с точки 5.5.3.1 и 5.5.3.2 по-горе.
 5.5.4. Изискванията са спазени, ако за всички състояния на натоварване така полученото изменение между измерения начален наклон, определен съгласно точка 5.2, и наклона, измерен при различни състояния на натоварване, е по-малко от стойностите, изчислени в точка 5.5.1 (без запас).
 5.5.5. Ако е надхвърлена само една от изчислените горни или долни граници на изменението, на производителя се разрешава да избере за обявения начален наклон различна стойност в границите, специфицирани за одобрение.
 ПРИЛОЖЕНИЕ 7
 Знак за обявения начален реглаж, посочен в точка 6.2.6.1.1 от настоящото правило
 Пример
 Размерът на символа и буквите е по преценка на производителя.
 ПРИЛОЖЕНИЕ 8
 Органи за управление на устройствата за регулиране на предните фарове, посочени в точка 6.2.6.2.2 от настоящото правило
 1. Спецификации
 1.1. Наклонът надолу на снопа на късите светлини трябва във всички случаи да се постигне по един от следните начини:
 а)
 чрез придвижване на органа за управление надолу или наляво;
 б)
 чрез завъртане на органа за управление в посока, обратна на часовниковата стрелка;
 в)
 чрез натискане на бутон (орган от


text:
тип с натискане и дърпане).
 Ако се използват няколко бутона за регулиране на светлинния сноп, бутонът, който дава най-голям наклон надолу, трябва да е инсталиран вляво или под бутона(ите), съответстващ(и) на други положения на регулиране на късите светлини.
 Въртящ орган за управление, който е разположен с белега към шофьора или от който се вижда само белегът, трябва да следва принципа на работа на органите за управление от тип „а“ или „в“.
 1.1.1. Върху този орган за управление трябва да са нанесени символи, които ясно да указват посоките, съответстващи на придвижване нагоре и надолу на наклона на снопа на късите светлини.
 1.2. Положение „0“ отговаря на началния наклон съгласно точка 6.2.6.1.1 от настоящото правило.
 1.3. Положение „0“, което съгласно точка 6.2.6.2.2 от настоящото правило трябва да е положението „стоп“, не е задължително да се намира в края на скалата.
 1.4. Знаците, нанесени върху органа за управление, трябва да са обяснени в ръководството на водача.
 1.5. За разпознаване на органите за управление могат да бъдат използвани само посочените по-долу символи:
 Могат да се използват също символи с четири вместо с пет линии.
 Пример 1:
 Пример 2:
 Пример 3:
 ПРИЛОЖЕНИЕ 9
 КОНТРОЛ НА СЪОТВЕТСТВИЕТО НА ПРОИЗВОДСТВОТО
 1. ИЗПИТВАНИЯ
 1.1. Положение на светлините
 Положението на светлините, определено в точка 2.7 от настоящото правило, по ширина, във височина и по дължина, следва да се проверява в съответствие с общите изисквания, посочени в точки от 2.8 до 2.10, 2.14 и 5.4 от настоящото правило.
 Стойностите, измерени за разстоянията, трябва да са такива, че да са изпълнени индивидуалните спецификации, отнасящи се за всяка светлина.
 1.2. Видимост на светлините
 1.2.1. Ъглите на геометрична видимост се проверяват в съответствие с точка 2.13 от настоящото правило.
 Стойностите, измерени за ъглите трябва да са такива, че да са изпълнени индивидуалните спецификации, отнасящи се за всяка светлина, с изключение на това че границите на ъглите може да имат допустимо отклонение, съответстващо на изменението от ± 3o, разрешено в точка 5.3 за монтажа на устройства за светлинна сигнализация.
 1.2.2. Видимостта на червена светлина при наблюдаване отпред и на бяла светлина при наблюдаване отзад се проверяват в съответствие с точка 5.10 от настоящото правило.
 1.3. Регулиране на фаровете за къси светлини в посока напред
 1.3.1. Начален наклон надолу
 Началният наклон надолу на границата на снопа на късите светлини се задава равен на числото върху металната плака, както се изисква и е показано в приложение 7.
 Като алтернативен вариант, производителят може да зададе начален наклон в съответствие с число, което е различно от числото на плаката, ако може да докаже, че това число е представително за одобрения тип, когато се изпитва в съответствие с методиките, поместени в приложение 6, и по-специално в точка 4.1.
 1.3.2. Изменение на наклона с натоварването
 Изменението на наклона надолу на снопа на късите светлини във функция от условията на натоварване, специфицирани в тази точка, трябва да остава в граници:
 0,2 % до 2,8 %
 при височина на монтиране на фара h < 0,8 m;
 0,2 % до 2,8 %
 при височина на монтиране на фара 0,8 ≤ h ≤ 1,0;


text:
или
 0,7 % до 3,3 %
 (в съответствие с обхвата на насочване, избран от производителя при одобряването на тип);
 0,7 % до 3,3 %
 при височина на монтиране на фара 1,0 < h ≤ 1,2 m;
 1,2 % до 3,8 %
 при височина на монтиране на фара h > 1,2 m;
 Състоянията на натоварване, които трябва да се използват, трябва да са както следва по-долу и както е дадено в приложение 5 от настоящото правило, като всяка система е съответно регулирана.
 1.3.2.1. Превозни средства категория М1:
 Точка 2.1.1.1.
 Точка 2.1.1.6, като се взима предвид точка 2.1.1.6.
 Точка 2.1.2
 1.3.2.2. Превозни средства от категории М2 и М3:
 Точка 2.2.1
 Точка 2.2.2
 1.3.2.3. Превозни средства категория N с товарни повърхности:
 Точка 2.3.1.1.
 Точка 2.3.1.2.
 1.3.2.4. Превозни средства категория N без товарни повърхности:
 1.3.2.4.1.
 Теглещи превозни средства за полуремаркета:
 Точка 2.4.1.1.
 Точка 2.4.1.2.
 1.3.2.4.2.
 Теглещи превозни средства за ремаркета:
 Точка 2.4.2.1.
 Точка 2.4.2.2.
 1.4. Електрическа схема на свързване и контролни устройства
 Електрическата схема на свързване се проверява чрез включване на всяка светлина, която се захранва от електрическата инсталация на превозното средство.
 Светлините и контролните устройства трябва да работят в съответствие с указанията, дадени в точки от 5.11 до 5.14 от настоящото правило, и в съответствие с индивидуалните спецификации за всяка светлина.
 1.5. Светлинни интензитети
 1.5.1. Фарове за дълги светлини
 Общият максимален интензитет на снопа на фаровете за дълги светлини се проверява по методиката, описана в точка 6.1.9.2 от настоящото правило. Постигнатата стойност трябва да е такава, че де се удовлетворява изискването от точка 6.1.9.1 от настоящото правило.
 1.6. Наличието, броят, цветът, оформлението и, където е необходимо, категорията на светлините се проверяват чрез визуална проверка на светлините и означенията по тях.
 Те трябва да са такива, че условията, посочени в точки 5.15 и 5.16, както и в индивидуалните спецификации, отнасящи се за всяка светлина, да са изпълнени.
 ПРИЛОЖЕНИЕ 10
 ПРИМЕРИ ЗА ОПЦИИ, СВЪРЗАНИ СЪС СВЕТЛИННИТЕ ИЗТОЧНИЦИ
 ПРИЛОЖЕНИЕ 11
 ВИДИМОСТ НА МАРКИРOВКАТА ЗА ВИДИМОСТ ПРИ НАБЛЮДАВАНЕ ОТЗАД И ОТСТРАНИ НА ПРЕВОЗНОТО СРЕДСТВО
 (виж точка 6.21.5 от настоящото правило)


text:
 Важна правна забележка
 |
 21987A1021(05)
 Официален вестник n° L 297 , 21/10/1987 стр. 0036 - 0043 специално финландско издание: глава 11 том 13 стр. 0071 специално шведско издание: глава 11 том 13 стр. 0071 специално чешко издание глава 11 том 16 стр. 153 - 163 специално испанско издание глава 11 том 16 стр. 153 - 163 специално унгарско издание глава 11 том 16 стр. 153 - 163 специално литвийско издание глава 11 том 16 стр. 153 - 163 LV.ES глава 11 том 16 стр. 153 - 163 MT.ES глава 11 том 16 стр. 153 - 163 PL.ES глава 11 том 16 стр. 153 - 163 SK.ES глава 11 том 16 стр. 153 - 163 специално словенско издание глава 11 том 16 стр. 153 - 163
 19870526Допълнителен протоколкъм Споразумението за сътрудничество между Европейската икономическа общност и Република ТунисЕВРОПЕЙСКАТА ИКОНОМИЧЕСКА ОБЩНОСТ,от една страна, иРЕПУБЛИКА ТУНИС,от друга страна,КАТО ВЗЕХА ПРЕДВИД Споразумението за сътрудничество между Европейската икономическа общност и Република Тунис, подписано в Тунис на 25 април 1976 г., и наричано по-долу "Споразумението",КАТО ИМАТ ПРЕДВИД, че Общността и Тунис желаят да засилят още повече своите отношения, като се отчете новото измерение, вследствие приемането на 1 януари 1986 г. на Испания и Португалия в Европейската общност, и че член 54 от Споразумението предвижда възможност за усъвършенстване на своите разпоредби,КАТО ИМАТ ПРЕДВИД, че трябва да се предвидят някои разпоредби, позволяващи запазването на традиционната експортна политика на Тунис към Общността,РЕШИХА да сключат за тази цел протокол, който да определя промените по отношение на някои разпоредби на Споразумението, и за целта определиха за свои пълномощни представители:СЪВЕТЪТ НА ЕВРОПЕЙСКИТЕ ОБЩНОСТИ:ПРАВИТЕЛСТВОТО НА РЕПУБЛИКА ТУНИС:КОИТО, след като си размениха установените за валидни и съставени в надлежна форма пълномощни,СЕ СПОРАЗУМЯХА ЗА СЛЕДНОТО:Член 11. Митата, прилагани по силата на споразумението за внос в Общността по отношение на стоките с произход от Тунис, които са посочени в приложението към настоящия протокол и са включени в Споразумението, се премахват постепенно в същите периоди и при същия график като предвидените в Акта за присъединяване на Испания и Португалия за същите стоки, внасяни от тези страни в Общността в нейния състав към 31 декември 1985 г. Тази разпоредба се прилага съгласно посочените по-долу в настоящия член начини.В хода на това постепенно премахване, когато ставките на митата, които са в сила при внос в Общността в нейния състав към 31 декември 1985 г. за стоки от Испания, са различни от тези за стоки от Португалия, по отношение на стоките с произход от Тунис се прилага по-високата от двете ставки.2. За стоките, посочени в приложението, за които Тунис ползва по-ниски мита в сравнение с Испания или Португалия или в сравнение и с двете страни, премахването започва, когато прилаганите мита за същите стоки от Испания и Португалия достигнат по-ниско ниво от митата, прилагани спрямо стоките с произход от Тунис.3. Разпоредбите на параграфи 1 и 2 се прилагат в рамките и съгласно специалните условия, които регулират тарифните намаления, предвидени в членове 19 и 21 от Споразумението.4. Постепенното премахване на митата, прилагани спрямо стоките с произход от Тунис, които са посочени


text: в приложението, и за които са посочени тарифни квоти на Общността в гореупоменатото приложение, се извършва в рамките на ограниченията на тези квоти.За внесените количества, които надвишават квотите, Общността прилага митата, предвидени в споразумението.5. За целите на премахването на митата за ранните картофи с произход от Тунис от подпозиция No 07.01 A II, ex a) от общата митническа тарифа се определя референтно количество от 2600 тона.Ако вносът на тази стока надвиши референтното количество, Общността има право, като взема под внимание изготвяния от нея годишен баланс на търговския обмен, да включи въпросната стока в тарифна квота на Общността, чийто обем е равен на референтното количество, съгласно разпоредбите на параграф 4.6. За стоките, посочени в приложението, които са различни от упоменатите в параграфи 4 и 5, Общността има право да определи референтно количество съгласно разпоредбите на параграф 5, ако при изготвяния от нея годишен баланс на търговския обмен тя констатира, че внесените количества биха могли да създадат затруднения на пазара на Общността.Член 21. За 1990 г., както и за всяка следваща пазарна година, въз основа на изготвените баланси и анализи, визирани в параграф 2, и в зависимост от показателите, които имат значение за поддържането на традиционната експортна политика в контекста на разширяването, Общността решава дали е необходима промяна на входната цена, упомената в Регламент (ЕИО) No 1035/72 за пресните портокали с произход от Тунис от подпозиция No 08.02, ex A по общата митническа тарифа, за количество в рамките на 28000 тона.2. От 1987 г. и след всяка пазарна година въз основа на статистически баланс Общността трябва да изготвя анализ на положението при износа на портокали с произход от Тунис към Общността.За същата стока от 1989 г. и за всяка следваща година Общността заедно с Тунис трябва да изготвя също така прогнозен анализ на производството и доставките.3. Упоменатата в параграф 1 евентуална промяна на цените се отнася до сумата, която трябва да се намали при спазване на митата от представителните курсове, констатирани в Общността и използвани при изчисляване на входната цена на тази стока в рамките на ограниченията, предвидени в член 152, параграф 2, буква в) от Акта за присъединяване на Испания и Португалия.Член 3Член 20 от споразумението се заменя със следния текст:"1. Митата, прилагани при влизането в сила на Допълнителния протокол от 26 май 1987 г. спрямо вината от прясно грозде от позиция ex 22.05 по общата митническа тарифа с произход от Тунис, се премахват при внос в Общността при условията, определени в член 1 от горецитирания протокол.Тази разпоредба се прилага в рамките на тарифна квота на Общността от 160000 хектолитра.За внесените количества, които надвишават квотата, прилаганите мита от общата митническа тарифа за гореупоменатите вина се намаляват с 80 %.2. Разпоредбите на параграф 1 се прилагат, при условие че цените при внос в Общността на вината с произход от Тунис, увеличени с ефективно платените мита, са във всеки момент поне равни на референтните цени на Общността или на цените, които са резултат от прилагането на специалните разпоредби на параграфи 4 и 5.3. Вината от прясно грозде с произход от Тунис от позиция


text: ex 22.05 по общата митническа тарифа, притежаващи наименование за произход по силата на туниското законодателство, списъкът на които е определен чрез размяна на писма между договарящите се страни, и които са представени в съдове с вместимост до два литра, са освободени от мита при внос в Общността в рамките на годишна тарифна квота от 50000 хектолитра.За целите на приложението на настоящия параграф Тунис осигурява контрола на идентичността на горецитираните вина в съответствие със своята национална нормативна уредба; всяко едно от тези вина трябва да се придружава от сертификат за наименование за произход, издаден от компетентния туниски орган, съгласно образеца, който фигурира в приложение Г към настоящото споразумение.Освобождаването от мита, предвидено в настоящия параграф, се прилага след като извършената проверка за еквивалентността на разпоредбите на туниското законодателство относно вината, притежаващи наименование за произход, със законодателството на Общността в тази област, позволи да се извърши размяната на писма, предвидена в първата алинея от настоящия параграф, считано от датата, определена при тази размяна на писма.4. За вината от прясно грозде с произход от Тунис от позиция ex 22.05 по общата митническа тарифа, представени в съдове с вместимост до два литра , фиксираната сума, която се добавя към цената, упомената в член 53 от Регламент (ЕИО) No 822/87 относно общата организация на пазара на вино, се премахва според следния календарен график и в рамките на годишен обем от 10000 хектолитра, като:- при влизането в сила на допълнителния протокол фиксираната сума се намалява на 75 % от първоначалната,- на 1 януари 1988 г. фиксираната сума се намалява на 62,5 %,- на 1 януари 1989 г. фиксираната сума се намалява на 50 %,- на 1 януари 1990 г. фиксираната сума се намалява на 37,5 %,- на 1 януари 1991 г. фиксираната сума се намалява на 25 %,- на 1 януари 1992 г. фиксираната сума се намалява на 12,5 %,- на 1 януари 1993 г. фиксираната сума става равна на 0 %.5. За вината от прясно грозде от позиция ex 22.05 по общата митническа тарифа, представени в съдове с вместимост, надвишаваща два литра, Общността има право да определи специална цена на границата от момента на влизане в сила на допълнителния протокол, ако за текущата пазарна година по време на влизането в сила на допълнителния протокол въз основа на наличните данни в края на текущата пазарна година, тя констатира спад на нивото на износа на тези вина към Общността в сравнение с предходната пазарна година. Тази последна пазарна година служи за референтна база. За следващите пазарни години резултатът от износа се сравнява с този на пазарната година, която е приета за референтна база.Евентуалната специална цена, определяна на границата, се фиксира всяка година преди всяка пазарна година и се прилага в рамките на годишен обем от 150000 хектолитра.Положението трябва да бъде преразгледано преди 1 януари 1990 г."Член 41. За всяка пазарна година през периода, който обхваща датата на влизането в сила на настоящия протокол и 31 декември 1990 г., и в рамките на количество от 46000 тона на пазарна година, чрез дерогация от член 16, параграфи 1 и 2


text: и от приложение Б към Споразумението, при внос на необработен зехтин от подпозиции No 15.07 A I a) и б) по общата митническа тарифа, изцяло получен в Тунис и транспортиран директно от тази страна в Общността, се начислява специалена такса. Тази такса е равна на разликата между праговата цена, определена съгласно членове 4, 9 и 10 от Регламент No 136/66/ЕИО и цената франко границата, която се определя според процедурата, упомената в член 38 от този регламент.2. За определянето на цената франко границата, упомената в параграф 1, Общността взема под внимание:- цената, гарантирана от туниското правителство на своите производители,- необходимите разходи за транспортиране на зехтина по цена CIF до граничния пункт на Общността.Цените се променят в зависимост от евентуални разлики в качеството по отношение на наименованието или на качеството, за което е била фиксирана праговата цена.3. Преди 30 юни 1990 г. Общността и Тунис, като вземат предвид политиката на Общността в този сектор, ще преразгледат режима, който трябва да се прилага считано от 1 януари 1991 г.Член 51. С цел подобряване работата на институционалните механизми на Споразумението, се създава Комитет за икономическо и търговско сътрудничество.Този комитет има за задача да улеснява:- редовния обмен на информация, свързана с данни и прогнози относно търговията и производството,- редовния обмен на информация, свързана с възможностите за сътрудничество в областите, които са включени в споразумението.Председателството на комитета се осъществява на ротационен принцип от представител на Комисията на Европейските общности и от представител на Тунис.2. Съветът за сътрудничество определя в най-кратки срокове състава и начина на функциониране на комитета, съгласно член 46, параграф 3 от Споразумението. Той може също така да реши дали е необходимо комитетът да му представя доклади.Член 6От 1995 г. Общността и Тунис трябва да правят преглед на резултатите от сътрудничеството между договарящите се страни, за да преценят положението и бъдещото развитие на техните отношения в светлината на целите, определени в Споразумението.Член 7Настоящият протокол е неразделна част от Споразумението за сътрудничество между Европейската икономическа общност и Република Тунис.Член 81. Настоящият протокол подлежи на ратифициране, приемане или утвърждаване от договарящите се страни в съответствие с техните процедури; договарящите се страни се нотифицират взаимно относно изпълнението на необходимите за тази цел процедури.2. Настоящият протокол влиза в сила на първия ден от месеца, следващ този, през който е извършена нотификацията, предвидена в параграф 1.Член 9Настоящият протокол се съставя в два екземпляра на немски, английски, датски, испански, френски, гръцки, италиански, нидерландски, португалски и арабски език, като текстовете на всеки един от тези езици са еднакво автентични.En fe de lo cual, los plenipotenciarios abajo firmantes suscriben el presente Protocolo.Til bekræftelse heraf har undertegnede befuldmægtigede underskrevet denne protokol.Zu Urkund dessen haben die unterzeichneten Bevollmächtigten ihre Unterschriften unter dieses Protokoll gesetzt.Εις πίστωση των ανωτέρω, οι υπογεγραμμένοι πληρεξούσιοι έθεσαν τις υπογραφές τους στο παρόν πρωτόκολλο.In witness whereof the undersigned Plenipotentiaries have signed this Protocol.En foi de quoi, les plénipotentiaires soussignés ont apposé leurs signatures au bas du présent protocole.In fede di che, in plenipotenziari sottoscritti hanno apposto le loro firme in calce al presente protocollo.Ten blijke waarvan de ondergetekende gevolmachtigden hun handtekening


text: onder dit Protocol hebben gesteld.Em fé do que, os plenipotenciários abaixo assinados apuseram as suas assinaturas no final do presente Protocolo.+++++ TIFF +++++Hecho en Bruselas, el ventiséis de mayo de mil novecientos ochenta y siete.Udfaerdiget i Bruxelles, den seksogtyvende maj nitten hundrede og syvogfirs.Geschehen zu Brüssel am sechsundzwansigsten Mai neunzehnhundertsiebenundachtzig.Έγινε στις Βρυξέλλες, στις είκοσι έξι Μαΐου χίλια εννιακόσια ογδόντα εφτά.Done at Brussels on the twenty-sixth day of May in the year one thousand nine hundred and eighty-seven.Fait à Bruxelles, le vingt-six mai mil neuf cent quatre-vingt-sept.Fatto a Bruxelles, addì ventisei maggio millenovecentottantasette.Gedaan te Brussel, de zesentwintigste mei negentienhonderd zevenentachtig.Feito em Bruxelas, em vinte e seis de Maio de mil novecentos e oitenta e sete.+++++ TIFF +++++Por el Consejo de las Comunidades EuropeasFor Rådet for De Europseiske FællesskaberFür den Rat der Europäischen GemeinschaftenΓια το Συμβούλιο των Ευρωπαϊκών ΚοινοτήτωνFor the Council of the European CommunitiesPour le Conseil des Communautés européennesPer il Consiglio delle Comunità europeeVoor de Raad van de Europese GemeenschappenPelo Conselho das Comunidades Europeias+++++ TIFF ++++++++++ TIFF +++++Por la República de TúnezFor Den Tunesiske RepublikFür die tunesische RepublikΓια τη Δημοκρατία της ΤυνησίαςFor the Republic of TunisiaPour la République tunisiennePer la Repubblica di TunisiaVoor de Republiek TunesiëPelo República da Tunísia+++++ TIFF ++++++++++ TIFF +++++--------------------------------------------------19870526ПРИЛОЖЕНИЕПозиция по Общата митническа тарифа | Наименование на стоките |01.01 | Живи коне, магарета, мулета и катъри: А.Коне:II.Предназначени за кланично месо [1]III.Други: |07.01 | Зеленчуци и зеленчукови растения, пресни или охладени: А.Картофи:II.От ранните сортове:ex а)От 1 януари до 15 май:От 1 януари до 31 март [2]F.Бобови зеленчуци, във вид на зърна или във вид на шушулки:I.Грах:ex а)От 1 септември до 31 май:От 1 октомври до 30 априлII.Фасул (Phaseolus spp.):ex а)От 1 октомври до 30 юни:От 1 ноември до 30 априлG.Моркови, репи, салатно цвекло, козя брада, целина с едри глави, репички и подобни кореноплодни, годни за консумация:ex II.Моркови и ряпа:Моркови, от 1 януари до 31 мартex Н.Лук, шалот и чесън:Лук, от 15 февруари до 15 майex L.Артишок (ангинарий):От 1 октомври до 31 декемвриМ.Домати:ex I.От 1 ноември до 14 май:От 15 ноември до 30 априлS.Сладки пиперки: |07.03 | Зеленчуци и зеленчукови растения, поставени във вода – солена, сулфорирана или с прибавка на други вещества, подсигуряващи временното им консервиране, но неприготвени специално за директна консумация: B.Каперси |07.05 | Сухи бобови зеленчуци, без шушулките, дори с обелени люспи или начупени: А.Предназначени за посев:ex I.Грах, включително нахут и фасул (Phaseolus spp.):Грахex III.Други:Едра и дребна бакла |08.02 | Цитрусови плодове, пресни или сушени: ex А.Портокали:Пресни [3]ex В.Мандарини, включително тангерини и сатсумаси: клементинки, уилкингс и други подобни цитрусови хибриди:Пресниex С.Лимони:Пресни |08.08 | Пресни месести плодни зърна: А.Ягоди:ex II.От 1 август до 30 април:От 1 ноември до 31 март |ex 08.09 | Други видове пресни плодове: Пъпеши, от 1 ноември до 31 май |12.03 | Семена, спори и плодове за посев: E.Други [4] |16.04 | Заготовки и консерви от риба, включително хайвер и заместители на хайвера: E.Риба тон |20.02 | Зеленчуци и зеленчукови растения, приготвени или консервирани без оцет или оцетна киселина: А.Гъбиex С.Домати:Белени доматиН.Други, включително смесите:Моркови и смесиДруги |20.06 | Плодове, които са приготвени или консервирани


text: по друг начин, със или без прибавка на захар или алкохол: B.Други:II.Без прибавка на алкохол:а)С добавка на захар в директни опаковки с нетно съдържание надвишаващо 1 кг:ex 7:Праскови и кайсии:Кайсииex 9.Плодови смеси:Плодови салати [5]в)Без добавка на захар в директни опаковки с нетно съдържание:1.С тегло от 4,5 кг или повече:ex аа)Кайсии:Половинки от кайсииПулп от кайсии [6]2.С тегло под 4,5 кг:ex bb)Други плодове и плодови смеси:Половинки от кайсии и половинки от праскови (включително праскови бруньон и нектарини) |[1] Включването в тази подпозиция ще зависи от условията, които ще бъдат определени от компетентните органи на Общността.[2] Референтно количество от 2600 тона.[3] В рамките на тарифна квота на Общността от 28000 тона.[4] Тази отстъпка се отнася единствено до семената за посев, отговарящи на разпоредбите на директивите относно пускането на пазара на семена и на посевен и посадъчен материал.[5] При условията, посочени в член 19 от Споразумението.[6] В рамките на тарифната квота, визирана в член 21 от Споразумението.--------------------------------------------------19870526Съвместна декларация на договарящите се страни относно членове 1, 2, 3 и 4 от Допълнителния протоколДоговарящите се страни се споразумяват, че в случай че датата на влизане в сила на допълнителния протокол не съвпадне с началото на календарната или на селскостопанската година, количествените ограничения, визирани в членове 1, 2, 3 и 4, ще се прилагат на принципа pro rata temporis.Освен това договарящите се страни се споразумяват, че осчетоводяването на количествата стоки с произход от Тунис, внесени в Общността, за които са фиксирани количествени ограничения в допълнителния протокол, ще започва от 1 януари всяка година, с изключение на портокалите, за които се прилага датата 1 юли, и на зехтина, за който се прилага датата 1 ноември.--------------------------------------------------19870526Съвместна декларация на договарящите се страни относно ранните картофи от подпозиция No 07.01 A II ex а) от Общата митническа тарифаС цел да се избегнат смущения на пазара на Общността, договарящите се страни се споразумяха да се събират в рамките на консултативна група, натоварена с разглеждане на съществуващото положение на пазарите на картофи (състояние на реколтите и положение със снабдяването) както в страните-вносителки от Общността, така и в страните-износителки от Средиземноморския басейн. Членовете на тази група трябва да се определят от правителствата на основните средиземноморски страни-износителки и от вносителките в Общността.Тази група, председателствана от Комисията на Европейските общности, трябва да се събира най-малко три пъти годишно, по-специално преди сеитбата в страните-износителки и в момента на доставките.Тези работни срещи ще позволят на основните средиземноморски страни-износителки на картофи да бъдат информирани както за крайните пазари, така и за конкурентните пазари, и ще имат за цел изработването на индикативни календарни графици, които да предотвратят натрупване на доставки в периоди, които са чувствителни за пазара на Общността.--------------------------------------------------19870526Декларация на представителя на Федерална република Германия относно дефиницията на израза "германски граждани"За граждани на Федерална република Германия се считат всички германци по смисъла на основния закон на Федерална република Германия.--------------------------------------------------19870526Декларация на представителя на Федерална република Германия относно прилагането на Допълнителния протокол по отношение на БерлинДопълнителният протокол се прилага също така и по отношение на провинция Берлин, при положение че правителството на Федерална република Германия не е декларирало друго на договарящите се


text:
 18.12.2008
 BG
 Официален вестник на Европейския съюз
 L 339/98
 РЕШЕНИЕ НА СЪВМЕСТНИЯ КОМИТЕТ НА ЕИП
 No 111/2008
 от 7 ноември 2008 година
 за изменение на приложение I (Ветеринарни и фитосанитарни въпроси) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
 като има предвид, че:
 (1)
 Приложение I към Споразумението бе изменено с Решение на Съвместния комитет на ЕИП No 95/2008 от 26 септември 2008 г. (1)
 (2)
 Параграф 6, буква б) от уводната част на глава I от приложение I гласи, че без да се засягат финансовите последици, резервите на Общността от ваксини срещу шап действат като резерви за всички договарящи се страни.
 (3)
 Параграф 6, буква б) от уводната част на глава I от приложение I предвижда провеждане на консултации с участието на договарящите се страни с цел да се разрешат всички проблеми, засягащи по-специално условията на работа, финансови въпроси, замяна на антиген, евентуална употреба на антигени и проверки на място.
 (4)
 Директива 2003/85/ЕО на Съвета от 29 септември 2003 година относно мерки на Общността за борба с болестта шап и за отмяна на Директива 85/511/ЕИО и решения 89/531/ЕИО и 91/665/ЕИО, и за изменение на Директива 92/46/ЕИО (2), е включена в Споразумението.
 (5)
 Договорките относно достъпа на Норвегия до банката на Общността за антигени и ваксини срещу шап следва да бъдат установени във връзка с член 83 от Директива 2003/85/ЕО.
 (6)
 Настоящото решение не се прилага за Исландия и Лихтенщайн,
 РЕШИ:
 Член 1
 Текстът на адаптация в точка 1а (Директива 2003/85/ЕО на Съвета) от глава I, част 3.1 от приложениеI към Споразумението се заменя със следното:
 „За целите на настоящото споразумение разпоредбите на директивата се четат по следния начин:
 a)
 Член 83 се прилага със следните изменения:
 1.
 Комисията периодично информира държавите-членки и Норвегия за количеството и качеството на наличните запаси от антигени в банката на Общността за антигени в рамките на Постоянния комитет по хранителната верига и здравето на животните.
 2.
 Когато мерките за контрол на шапа трябва да се подкрепят със спешни ваксинации, централният компетентен орган на Норвегия може да подаде подробно искане за изготвяне и доставка на ваксини, произведени от запаси от антигени от банката за антигени на Общността, като посочи вида, количеството и формата на ваксината, необходима в рамките на определен период.
 3.
 В рамките на резервите на Общността от антигени и ваксини и като вземе предвид епидемиологичната ситуация в Общността и Норвегия, Комисията ще организира своевременно или спешно изготвяне на подходящи антигени и производство, бутилиране, етикетиране и доставка на ваксините съгласно условията по съществуващите договори с производителя на антигени.
 4.
 Когато искането на Норвегия надвишава 500 000 дози или 50 % от запасите от един или повече антигени, в зависимост от това, кое е по-голямо количество, въпросът може с оглед на епидемиологичната ситуация да се бъде поставен за консултация с държавите-членки на ЕС в рамките на Постоянния комитет по хранителната верига и здравето на животните.
 5.


text:
Норвегия се ангажира да поеме разходите по следните действия:
 —
 пренос на антигени от мястото на съхранение до базата на производителя, където изготвянето и окончателното приготвяне на ваксините ще бъдат извършени,
 —
 изготвяне и производство на ваксини, включително всяка допълнителна проба, която би могла да се окаже необходима или поискана от получателя,
 —
 бутилиране и етикетиране на ваксината, както и транспорт до посоченото място на доставка,
 —
 замяна без забавяне на всяко използвано количество антигени с антигени със същата спецификация (серотип, топотип, щам на изходната култура) и поне със същото качество (пречистеност, сила и т.н.) и произход (производител, разрешение за продажба).
 Производителят изпраща фактурата на съответния компетентен орган на Норвегия. Той подробно посочва разходите за всяко от действията, изброени по-горе. Копие от тази фактура се изпраща на Комисията, за да се провери и осигури съответствие с условията на съществуващите договори. Комисията информира Норвегия за резултатите от своята оценка.
 б)
 В приложение XI, част А думата „Норвегия“ се добавя в списъка на държавите-членки, които използват услугите на Датския ветеринарен институт (Danish Veterinary Institute), департамент по вирусология, Lindholm, Дания.“
 Член 2
 Настоящото решение влиза в сила на 8 ноември 2008 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (3).
 Член 3
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 7 ноември 2008 година.
 За Съвместния комитет на ЕИП
 Председател
 H.C. принц Nikolaus von LIECHTENSTEIN
 (1) ОВ L 309, 20.11.2008 г., стр. 12.
 (2) ОВ L 306, 22.11.2003 г., стр. 1.
 (3) Без отбелязани конституционни изисквания.


text:
 10.7.2019
 BG
 Официален вестник на Европейския съюз
 L 184/3
 СПОРАЗУМЕНИЕ
 между Европейския съюз и Княжество Лихтенщайн за прилагането на някои разпоредби на Решение 2008/615/ПВР на Съвета за засилване на трансграничното сътрудничество, по-специално в борбата срещу тероризма и трансграничната престъпност, на Решение 2008/616/ПВР на Съвета за изпълнение на Решение 2008/615/ПВР относно засилването на трансграничното сътрудничество, по-специално в борбата срещу тероризма и трансграничната престъпност, и приложението към него, както и на Рамково решение 2009/905/ПВР на Съвета относно акредитацията на структури, предоставящи услуги във връзка с криминалистичните анализи и извършващи лабораторни дейности
 ЕВРОПЕЙСКИЯТ СЪЮЗ,
 от една страна, и
 КНЯЖЕСТВО ЛИХТЕНЩАЙН,
 от друга страна,
 наричани заедно по-нататък „договарящите страни“,
 КАТО ЖЕЛАЯТ да подобрят полицейското и съдебното сътрудничество между държавите — членки на Европейския съюз, и Княжество Лихтенщайн, без да се засягат разпоредбите за защита на личната свобода,
 КАТО СЧИТАТ, че настоящите отношения между договарящите страни, и по-специално Протокола между Европейския съюз, Европейската общност, Конфедерация Швейцария и Княжество Лихтенщайн относно присъединяването на Княжество Лихтенщайн към Споразумението между Европейския съюз, Европейската общност и Конфедерация Швейцария относно асоциирането на Конфедерация Швейцария към изпълнението, прилагането и развитието на достиженията на правото от Шенген (1), демонстрират тясно сътрудничество в борбата срещу престъпността,
 КАТО ОТБЕЛЯЗВАТ, че от общ интерес на договарящите страни е да се гарантира, че полицейското сътрудничество между държавите — членки на Европейския съюз, и Княжество Лихтенщайн се осъществява по бърз и ефикасен начин, съвместим с основните принципи на техните национални правни системи, и в съответствие с личните права и принципите, предвидени в Европейската конвенция за защита на правата на човека и основните свободи, подписана в Рим на 4 ноември 1950 г.,
 КАТО ОТЧИТАТ, че с Рамково решение 2006/960/ПВР на Съвета от 18 декември 2006 г. за опростяване обмена на информация и сведения между правоприлагащите органи на държавите — членки на Европейския съюз (2), вече са установени правилата, според които правоприлагащите органи на държавите — членки на Европейския съюз, и Княжество Лихтенщайн могат бързо и ефективно да обменят налична информация и сведения с цел провеждане на наказателни разследвания или на операции за събиране на сведения относно престъпността,
 КАТО ПРИЗНАВАТ, че възможността за бърз и ефикасен обмен на точна информация е от изключително значение за стимулиране на международното сътрудничество в областта на правоприлагането,
 КАТО ПРИЗНАВАТ, че целта е да се въведат процедури за насърчаване на бърз, ефикасен и нескъп начин за обмен на данни и че за целите на съвместното използване на данни тези процедури следва да подлежат на отчетност и следва да включват подходящи гаранции по отношение на точността и сигурността на данните по време на предаването и съхранението им, като се предвиждат и процедури за записване на обмена на данните и ограничения върху използването на обменената информация,
 КАТО ОТБЕЛЯЗВАТ, че по тази причина настоящото споразумение съдържа разпоредби, които се основават на основните разпоредби на Решение 2008/615/ПВР на Съвета (3) от 23 юни 2008 г. за засилване на трансграничното сътрудничество, по-специално в борбата срещу тероризма и трансграничната престъпност и на Решение 2008/616/ПВР на Съвета (4) от 23 юни 2008 г. за изпълнение на Решение 2008/615/ПВР относно засилването


text:
на трансграничното сътрудничество, по-специално в борбата срещу тероризма и трансграничната престъпност и на приложението към него, както и на Рамково решение 2009/905/ПВР на Съвета (5) от 30 ноември 2009 г. относно акредитацията на структури, предоставящи услуги във връзка с криминалистичните анализи и извършващи лабораторни дейности и които са предназначени да подобрят обмена на информация, чрез който държавите — членки на Европейския съюз, и Княжество Лихтенщайн си предоставят взаимно права на достъп до своите автоматизирани файлове с ДНК анализи, автоматизирани системи за дактилоскопична идентификация и данни за регистрацията на превозните средства,
 КАТО ОТБЕЛЯЗВАТ, че когато става въпрос за данни от националните файлове с ДНК анализи и автоматизираните системи за дактилоскопична идентификация, система на принципа „има/няма намерено съответствие“ следва да позволява на търсещата държава, като втора стъпка, да поиска конкретни свързани лични данни от държавата, администрираща файла, и когато е необходимо, да поиска допълнителна информация чрез процедури за взаимна помощ, включително приетите по силата на Рамково решение 2006/960/ПВР на Съвета,
 КАТО СЧИТАТ, че тези разпоредби ще ускорят значително съществуващите процедури, които дават възможност на държавите — членки на Европейския съюз, и на Княжество Лихтенщайн да установят дали някоя друга държава разполага с нужната информация и ако е така, коя от тях,
 КАТО СЧИТАТ, че трансграничното сравняване на данни ще разкрие ново измерение в борбата с престъпността и че информацията, получена чрез сравняване на данните, ще предложи нови подходи за разследване и по този начин ще се превърне във важен фактор, подпомагащ дейността на правоприлагащите и съдебните органи на държавите,
 КАТО СЧИТАТ, че правилата се основават на свързването в мрежа на националните бази данни на държавите,
 КАТО СЧИТАТ, че при съблюдаване на определени условия държавите следва да бъдат в състояние да предоставят лични и нелични данни с оглед подобряване на обмена на информация с цел предотвратяване на престъпления и опазване на обществения ред и сигурността във връзка с големи събития с трансгранично измерение,
 КАТО ПРИЗНАВАТ, че в допълнение към подобряването на обмена на информация е необходимо да се регламентират и другите форми на по-тясно сътрудничество между полицейските органи, по-специално посредством съвместни операции за сигурност (например съвместни патрули),
 КАТО СЧИТАТ, че системата на принципа „има/няма намерено съответствие“ предвижда структура за сравняване на анонимни профили, където допълнителните лични данни се обменят само след намерено съответствие, като предоставянето и получаването на тези данни се уреждат от националното законодателство, включително от правилата за правна помощ и че тази уредба гарантира адекватна система за защита на данните, като се има предвид, че предоставянето на лични данни на друга държава изисква подходящо ниво на защита на данните от страна на получаващата държава,
 КАТО СЧИТАТ, че Княжество Лихтенщайн следва да поема разходите, направени от неговите органи във връзка с прилагането на настоящото споразумение,
 КАТО ПРИЗНАВАТ, че тъй като акредитацията на структури, предоставящи услуги във връзка с криминалистичните анализи и извършващи лабораторни дейности, е важна стъпка към по-безопасен и по-ефективен обмен на информация относно криминалистичните анализи, някои разпоредби на Рамково решение 2009/905/ПВР на Съвета следва да бъдат спазвани от Княжество Лихтенщайн,
 КАТО СЧИТАТ, че по отношение на обработването на лични данни


text:
съгласно настоящото споразумение от органите на Княжество Лихтенщайн за целите на предотвратяването, разкриването или разследването на тероризма и трансграничната престъпност следва да се прилага стандарт за защита на личните данни според националното право на Княжество Лихтенщайн, който да съответства на Директива (ЕС) 2016/680 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни от компетентните органи за целите на предотвратяването, разследването, разкриването или наказателното преследване на престъпления или изпълнението на наказания и относно свободното движение на такива данни, и за отмяна на Рамково решение 2008/977/ПВР на Съвета (6),
 КАТО СЕ ОСНОВАВАТ на взаимното доверие на държавите — членки на Европейския съюз, и на Княжество Лихтенщайн в структурата и функционирането на техните правни системи,
 КАТО ОТЧИТАТ, че съгласно Споразумението между Конфедерация Швейцария и Княжество Лихтенщайн относно сътрудничеството в рамките на швейцарската информационна система за дактилоскопични данни и ДНК профили (7) двете държави споделят едни и същи база данни и системи за обмена на информация, съответно за данните за ДНК и дактилоскопичните данни,
 КАТО ПРИЗНАВАТ, че разпоредбите на двустранните и многостранните споразумения остават приложими по всички въпроси, които не са обхванати от настоящото споразумение,
 РЕШИХА ДА СКЛЮЧАТ НАСТОЯЩОТО СПОРАЗУМЕНИЕ:
 Член 1
 Предмет и цел
 1. При спазване на настоящото споразумение, членове 1—24, член 25, параграф 1, членове 26—32 и член 34 от Решение 2008/615/ПВР на Съвета за засилване на трансграничното сътрудничество, по-специално в борбата срещу тероризма и трансграничната престъпност, са приложими в двустранните отношения между Княжество Лихтенщайн и всяка от държавите членки.
 2. При спазване на настоящото споразумение, членове 1—19 и член 21 от Решение 2008/616/ПВР на Съвета за изпълнение на Решение 2008/615/ПВР относно засилването на трансграничното сътрудничество, по-специално в борбата срещу тероризма и трансграничната престъпност, и приложението към него, с изключение на глава 4, точка 1 от него, са приложими в двустранните отношения между Княжество Лихтенщайн всяка от държавите членки.
 3. Декларациите, направени от държавите членки в съответствие с решения 2008/615/ПВР и 2008/616/ПВР на Съвета, са приложими и в техните двустранни отношения с Княжество Лихтенщайн.
 4. При спазване на настоящото споразумение, членове 1—5 и член 6, параграф 1 от Рамково решение 2009/905/ПВР на Съвета относно акредитацията на структури, предоставящи услуги във връзка с криминалистичните анализи и извършващи лабораторни дейности, са приложими в двустранните отношения между Княжество Лихтенщайн всяка от държавите членки.
 Член 2
 Определения
 За целите на настоящото споразумение се прилагат следните определения:
 1)
 „Договарящи страни“ означава Европейския съюз и Княжество Лихтенщайн;
 2)
 „Държава членка“ означава държава — членка на Европейския съюз;
 3)
 „Държава“ означава държава членка или Княжество Лихтенщайн.
 Член 3
 Еднообразно прилагане и тълкуване
 1. За да се гарантира, че посочените в член 1 разпоредби се прилагат и тълкуват по възможно най-единен начин, договарящите страни наблюдават постоянно развитието на свързаната с тези разпоредби съдебна практика на Съда на Европейския съюз и на компетентните съдилища на Княжество Лихтенщайн. За тази цел се създава механизъм за осигуряване на редовен взаимен обмен на такава съдебна практика.
 2. Княжество Лихтенщайн има право да представя изявления или писмени бележки пред Съда


text:
на Европейския съюз в случаите, когато юрисдикция на държава членка е отправила към този съд искане за преюдициално заключение относно тълкуването на някоя разпоредба, посочена в член 1.
 Член 4
 Уреждане на спорове
 Всеки спор между Княжество Лихтенщайн и държава членка, свързан с тълкуването или прилагането на настоящото споразумение или на някоя от разпоредбите, посочени в член 1, и техните изменения, може да бъде предаден от страна по спора за разглеждане на заседание на представители на правителствата на държавите членки и на Княжество Лихтенщайн с оглед на бързото му уреждане.
 Член 5
 Изменения
 1. Когато е необходимо да бъдат изменени разпоредбите, посочени в член 1, Европейският съюз уведомява Княжество Лихтенщайн на възможно най-ранен етап и събира всички коментари, които то може да представи.
 2. Европейският съюз уведомява Княжество Лихтенщайн за всяко изменение на разпоредбите, посочени в член 1, незабавно след приемането на изменението.
 Княжество Лихтенщайн решава самостоятелно дали да приеме съдържанието на изменението и дали да го приложи в своя вътрешен правен ред. Това решение се съобщава на Европейския съюз в рамките на три месеца от датата на уведомяването, посочено в първа алинея.
 3. Ако съдържанието на изменението може да бъде обвързващо за Княжество Лихтенщайн едва след като бъдат изпълнени определени конституционни изисквания, Княжество Лихтенщайн информира Европейския съюз за това в момента на уведомяването му. Княжество Лихтенщайн незабавно информира Европейския съюз в писмен вид, когато бъдат изпълнени всички конституционни изисквания. Когато не се изисква провеждането на референдум, уведомяването се извършва непосредствено след изтичане на крайния срок за референдум. Ако се изисква провеждане на референдум, Княжество Лихтенщайн разполага със срок от максимум осемнадесет месеца от датата на уведомяване от страна на Европейския съюз, в рамките на който да представи своето уведомление. От датата, определена за влизане в сила на изменението по отношение на Княжество Лихтенщайн, и до уведомяването, че конституционните изисквания са били изпълнени, Княжество Лихтенщайн прилага временно съдържанието на изменението, ако това е възможно.
 4. Ако Княжество Лихтенщайн не приеме съдържанието на изменението, действието на настоящото споразумение се спира. Свиква се среща на договарящите страни, за да бъдат разгледани всички по-нататъшни възможности за продължаване на доброто функциониране на настоящото споразумение, включително възможността за признаване на еквивалентността на законодателството. Действието се възобновява непосредствено след като Княжество Лихтенщайн уведоми, че приема съдържанието на изменението или ако договарящите страни се съгласят да възобновят прилагането на споразумението.
 5. Ако в срок от шест месеца от спирането на действието договарящите страни не са постигнали съгласие за възобновяване на прилагането на споразумението, то престава да се прилага.
 6. Параграфи 4 и 5 от настоящия член не се прилагат за изменения, свързани с глава 3, 4 или 5 от Решение 2008/615/ПВР на Съвета или член 17 от Решение 2008/616/ПВР на Съвета, по отношение на които Княжество Лихтенщайн е уведомило Европейския съюз, че не приема изменението, като е посочило причините за своето възражение. В такива случаи и без да се засяга член 10 от настоящото споразумение, съответните разпоредби във версията преди изменението продължават да се прилагат в двустранните отношения между Княжество Лихтенщайн и всяка от държавите членки.
 Член


text:
6
 Преразглеждане
 Договарящите страни се споразумяват да извършат съвместно преразглеждане на настоящото споразумение не по-късно от пет години след влизането му в сила. Преразглеждането се отнася по-специално до практическото приложение, тълкуването и усъвършенстването на споразумението и включва също такива въпроси като последиците от развитието на Европейския съюз във връзка с предмета на настоящото споразумение.
 Член 7
 Връзка с други правни инструменти
 1. Княжество Лихтенщайн може да продължи да прилага двустранните или многостранните споразумения или договорености за трансгранично сътрудничество с държавите членки, които са в сила към датата на сключване на настоящото споразумение, доколкото подобни споразумения или договорености не са несъвместими с целите на настоящото споразумение. Княжество Лихтенщайн уведомява Европейския съюз за всички такива споразумения или договорености, които ще продължат да се прилагат.
 2. Княжество Лихтенщайн може да сключва или привежда в сила допълнителни двустранни или многостранни споразумения или договорености за трансгранично сътрудничество с държавите членки след влизането в сила на настоящото споразумение, доколкото подобни споразумения или договорености предвиждат задълбочаване или разширяване на целите на настоящото споразумение. Княжество Лихтенщайн уведомява Европейския съюз за всички такива нови споразумения или договорености в рамките на три месеца от подписването им или, ако се касае за споразумения или договорености, подписани преди влизането в сила на настоящото споразумение, в рамките на три месеца от влизането им в сила.
 3. Споразуменията и договореностите, посочени в параграфи 1 и 2, не засягат взаимоотношенията с държави членки, които не са страни по тях.
 4. Настоящото споразумение не засяга съществуващите споразумения за правна помощ или за взаимно признаване на съдебни решения.
 Член 8
 Уведомления, декларации и влизане в сила
 1. Договарящите страни се нотифицират взаимно за приключването на процедурите, необходими за изразяване на тяхното съгласие за обвързване с настоящото споразумение.
 2. Европейският съюз може да изрази своето съгласие да бъде обвързан от настоящото споразумение дори в случай че решенията, касаещи обработването на лични данни, които се предоставят или са били предоставени съгласно Решение 2008/615/ПВР на Съвета, все още не са приети по отношение на всички държави членки.
 3. Член 5, параграфи 1 и 2 се прилагат временно, считано от момента на подписване на настоящото споразумение.
 4. По отношение на измененията на разпоредбите, посочени в член 1, приети след подписването на настоящото споразумение, но преди влизането му в сила, тримесечният срок, упоменат в член 5, параграф 2, втора алинея, започва да тече от датата на влизане в сила на настоящото споразумение.
 5. При извършване на нотифицирането съгласно параграф 1 или по всяко време след това, ако така е предвидено, Княжество Лихтенщайн прави декларациите, предвидени в член 1, параграф 3.
 6. Настоящото споразумение влиза в сила на първия ден от третия месец, следващ деня на последната нотификация, извършена съгласно параграф 1.
 7. Предоставянето на лични данни от държавите членки и Княжество Лихтенщайн в съответствие с настоящото споразумение не се осъществява, докато разпоредбите на глава 6 от Решение 2008/615/ПВР на Съвета не бъдат въведени в националното право на държавите, участващи във въпросното предоставяне на данни.
 За да се провери дали случаят е такъв за Княжество Лихтенщайн, се извършват посещение за оценка и пилотен